Eşkera bi ke tay kesanê ke qezaya Çelê ya Colemêrgî û Êlkî ya Şirnexî de qoricî yê 6 mengî verî Başûrê Kurdîstanî de PDKyî reyde pêkerd û Başûr de statuyê 'pêşmergeyan' dîya înan.
Goreyê zanayîşan 300 qoricîyî çarçewa peymana mabênê PDK û Tirkîya de derbazê Başûrê Kurdîstanî bîyî û nika bi nameyê 'pêşmerge'yî tewrê operasyonan benê. Qoricîyanê ke menga vîyarte de tewrê operasyonanê vera Herêmanê Pawitişî yê Medya bîyî,  mîyanê PDKyî de ca girewt û erşawîyayî herêma Garê. Yeno vatene ke nê kesî Tirkîya de meaşê qoricîtîye gênê û Başûrê Kurdîstanî de zî meaşê 'pêşmergetîye' gênê.
Yeno vatene ke peyê nê karî de keyeyê Fîruzbeyogluyî esto.
